Vwès å nén adjixhant sudjet

Li vwès nén-adjixhant sudjet (V.N.A.S., Vwès Passive), c' est on môde di codjowaedje a tos les tins, et a totes les djins, la kel sudjet do viebe ni fwait nén l' accion do viebe, mins l' subixh.

 Mwaissès piceures 
Li V.N.A.S. si bastixh avou l' aidant viebe "esse".

C' est don èn emantchaedje di fråze ki n' si pout fé k' avou les viebes å coplemint. Li droet coplemint del vwès active divént sudjet e l' vwès passive.

li pexheu pexhe el pexhon (droet coplemint)  => li pexhon (sudjet) est pexhî på pexheu.

Li sudjet del vwès a l' adjixhant sudjet divént coplemint, li coplemint d' fijheu

Ci-ci est loyî å viebe pal divancete di (do, del, des).classicmint, aprume e walon do Levant, dins les belès letes; mins, avou, dins les viyès ratourneures totavå l' Walonreye (esse magnî des viers).Waitîz a vos ki vosse fré endè våye tot seu å bwès, et-z <B>esse magnî <FONT COLOR="#ff0000">do</B></FONT> leu.
Cwand vos vs mareyroz, m' fi, mi, dji <B>serè magneye <FONT COLOR="#ff0000">des</B></FONT> viers.

Mins elle pout esse ossu etcherpetêye avou l' divancete pa (på, pås, påzès, pa les, pal).pus coranmint, dins les fråzes modienes, bråmint a cåze do scolaedje des walon-cåzants e francès.Tos ces meubes ci <B>ont stî fwaits <FONT COLOR="#ff0000">pa les</B></FONT> scolîs del seccion professionele di Brinne.

 Sacwants fråzes oyowes podbon siervant l' V.N.A.S. 
On-z a del tchance cwand k' on n' est nén respondou on pô rexhe. S' on-z aléve fé insi, on sereut loukî d' ene drole d' air.
Ene finiesse k' aveut stî roveye d' esse riclôse.troes fråzes espontanêyes, eredjistrêyes pa Louis Remacle, eplaideyes dins s' live Syntaxe de La Gleize, T. II.
I s' pout ki vs serîz espaitchîs do sistinme di fé vos eberwetaedjes.Pablo Sarachaga, eterface do Wikipedia walon
Kimint vôreuss k' i såye coûtiver d' accion ?! I n' a djamåy sitî mostré ramexhné pa Lucien Mahin, Transene, diviè 1990.

 Vwès a nén adjixhant sudjet et pårticipe erirece 
Veyanmint ki li pårticipe erirece ni s' acoide nén avou l' droet coplemint metou padvant e walon (come e francès la page que j'ai lue), et k' i gn a pont d' codjowaedje di rpassé tins avou l' aidant viebe "esse" (come e francès elle est tombée), li Vwès a nén adjixhant sudjet, c' est l' seule piceure po fé rexhe les fômes femrinnes et pluriyales des pårticipes erireces:
Il a stî magnî des leus; elle a stî magneye des leus; il ont stî magnîs des leus; elle ont stî magneyes des leus.Les pådjes ont stî lîtes på fi do scrijheu
C' est e 1981 ki Mareye Delfoidje a stî relîte do comitî ad hoc'' po moussî ås Relîs Namurwès.

Adon, ces cognes la ni seront possibes ki po les viebes å coplemint.

 Vwès a nén adjixhant sudjet et stîle do scrît walon. 
Pacô, li VNAS est rsintowe come ene miete pezante e walon. On-z a ptchî li Vwès a l' adjixhant sudjet.

Metans, li fråze teyorike cial å dzeu (li pexhon est pexhî på pexheu) ni parexhe waire «naturele».

Cwand on eploye on coplemint d' fijheu, on-z a ptchî li dvancete "di", èn emantchaedje pår walon, kel divancete "pa", k' est eto l' cene do francès. Mins les fråzes "modienes" pasnut pacô mî avou "pa".
Il ont stî bouté foû des ûtinmes di finåle pal Bulgareye.

Pår ki l' eployaedje del divancete di dins cisse fråze la (et dins sacwants ôtes) pout aminer ene flotche di comprindaedje.

 Hårdêyes difoûtrinnes 
 Li Vwès passive dins li Ptite Croejhete
  Li VNAS dins l' Croejhete Walone so les Fis

 Sourdants et pî-notes

Categoreye:Croejhete walone
Categoreye:Codjowaedjes
Categoreye:Raspepyîs årtikes